Rijeka, 22. srpnja 2020.g.

**POZIV ZA MEDIJE**

**NAJAVA KONCERTA *NATRAG U BUDUĆNOST***

**U četvrtak, 23. srpnja 2020.g. u 11 sati pokraj Exporta na Delti** (kod pozornice) **bit će održana konferencija za medije na kojoj će biti najavljen besplatni cjelovečernji open air koncert pod nazivom “Natrag u budućnost - Od klasične do moderne jazz avanture”.**

Na konferenciji za medije govore:

* **Željko Pendić**, Distune Promotion
* **Bernard Koludrović**, RIJEKA 2020
* **Mak Murtić**, glazbenik
* **Bruno Mičetić**, glazbenik

**Koncert “Natrag u budućnost - Od klasične do moderne jazz avanture”, kao dio programa Europske prijestolnice kulture, održat će se u nedjelju, 26. srpnja 2020.g. kraj Exporta na riječkoj Delti, s početkom u 19 sati i predstavit će recentne suvremene glazbene umjetnike, koji svaki na svoj način doživljaju glazbeni žanr - jazz, te ga kroz svoja ostvarenja na različite načine izvode. Svojim načinom i stilom ovi glazbenici ruše sve uokvirene glazbene koncepte te otvaraju prostor za improvizaciju, koja ovakvim izvedbama daje slobodnu formu, jedinstvenost i posebnost.**

Na koncertu nastupaju **Mimika Orchestra** koju predvodi Mak Murtić, zatim zagrebački DJ/producent elektroničke glazbe **Jan Kinčl** i francuski jazz klavijaturist **Regis Kattie**. Publika će imati prilike poslušati i **Vesnu Pisarović** kojaje sa svojim orkestrom skrenula pažnju još 2017. kroz sjajan album “*Naša velika pjesmarica*” koji predstavlja kreativan osvrt na naslijeđe bivše jugoslavenske zabavne glazbe iz razdoblja od 50-ih do 70-ih godina te **Kozmodrum**, koji su preuzeli ono što im najviše odgovara iz sfere žanrova kao što su techno, house i dubstep, te ih sjedinili s instrumentalnim post rockom, pritom ne zaboravljajući jazz i fusion tradiciju.Na koncertu će se predstaviti i glazbenici koji djeluju u sklopu PDV (Prekomjerna Doza Vinila) glazbene izdavačke kuće, a dodatno, i relevantni lokalni glazbenik **Bruno Mičetić,** koji će sa svojim Quintetom izvesti hvaljeni album “*Out of the shadow*”.

**Ulaz** **je slobodan**, ali je ograničen na 300 posjetitelja. Ulaznice je moguće nabaviti jedino u on line sustavu Entrio, putem linka: <https://bit.ly/3iVkU0S>.

“**Natrag u budućnost - Od klasične do moderne jazz avanture**” zajednički organiziraju zagrebački Pozitivan ritam i riječki Distune promotion u okviru službenog kulturnog i umjetničkog programa projekta Rijeka 2020 - Europska prijestolnica kulture.

***Najavljeno događanje organizirano je uz poštivanje svih preporuka HZJZ-a za sprječavanje zaraze***

***bolešću COVID-19. Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski.***

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42